21.		Žaloba na zrušenie práva spoločného nájmu bytu manželmi
			(§ 702 a 705 ObZ)
Okresný súd, Hviezdoslavova ul. č. 28, 010 01 Žilina
Navrhovateľka: 	Lucia Bačová, rod. Hudecová, nar. ..................................., bytom Žilina, Kvetná ul. č. 7
Odporca: 		Tomáš Bača, nar. ............................................., bytom Žilina, Kvetná ul. č. 7
Vec:	Žaloba na zrušenie práva spoločného nájmu bytu manželmi
I.
Manželstvo s odporcom sme uzavreli dňa 15. 5. 2010 pred bývalým Mestským úradom v Žiline. Pochádzajú z neho dve maloleté deti, a to dcéra Mária, nar. 20. 11. 2011 a syn Michal, nar. 3. 6. 2013.
Rozsudkom Okresného súdu a Žilina č. k. 15C 458/2022 zo dňa 15. 9. 2022, právoplatným a vykonateľným dňom 20. 10. 2022 bolo naše manželstvo rozvedené, pričom obidve deti boli zverené do mojej výchovy a opatery.
Dôkaz:
–	Cit. rozsudok OS Žilina
–	Výsluch účastníkov
II.
Na základe rozhodnutia predsedu OSBD v Žiline zo dňa 20. 6. 2015 o pridelení bytu, bola dňa 1. 7. 2015 uzavretá medzi OSBD v Žiline a nami nájomná zmluva, ktorou nám OSBD v Žiline prenechalo do užívania trojizbový družstevný byt č. 35, nachádzajúci sa na II. poschodí v dome č. s. 7, na Kvetnej ul. v Žiline, pozostávajúci z troch izieb, kuchyne a príslušenstva.
Z uvedeného je zrejmé, že k označenému bytu vzniklo právo spoločného nájmu manželmi.
Po rozvode nášho manželstva sme sa o ďalšom nájme bytu nedohodli.
Dôkaz:
–	Rozhodnutie predsedu OSBD v Žiline zo dňa 20. 6. 2015
–	Nájomná zmluva zo dňa 1. 7. 2015
–	Výsluch účastníkov
III.
Vzhľadom na to, že sa nemôžeme dohodnúť o ďalšom nájme bytu a dochádza medzi nami k neustálym konfliktom, ktoré veľmi nepriaznivo vplývajú na zdravý vývoj našich detí, navrhujem, aby súd po vykonanom dokazovaní vydal tento
rozsudok:
Súd ruší právo spoločného nájmu účastníkov k trojizbovému družstevnému bytu č. 35, nachádzajúceho sa na II. poschodí v dome č. s. 7, na Kvetnej ul. v Žiline, pozostávajúceho z troch izieb, kuchyne a príslušenstva a určuje, že byt bude ďalej užívať ako výlučný nájomca navrhovateľ.
Odporca je povinný sa z predmetného bytu vysťahovať a odovzdať ho navrhovateľke do 15 dní po zabezpečení náhradného bytu.
Odporca je povinný nahradiť navrhovateľke všetky vyčíslené trovy konania do troch dní po právoplatnosti rozsudku.
Žilina 10. 9. 2023	podpis navrhovateľky
Poznámka
Po rozvode manželstva majú rozvedení manželia predovšetkým právo dohodnúť sa o ďalšom nájme bytu. Existencia takejto písomnej dohody však vylučuje možnosť úspešne sa domáhať zrušenia spoločného nájmu bytu súdnou cestou.
V prípade, že sa rozvedení manželia nedohodnú, má ktorýkoľvek z nich právo podať na súd žalobu o zrušenie spoločného nájmu manželmi. Pri rozhodovaní súd berie na zreteľ predovšetkým záujmy maloletých detí a stanovisko prenajímateľa.
V občianskom súdnom konaní môže súd priznať aj nárok na náhradné ubytovanie, a nie na náhradný byt, z dôvodov hodných osobitného zreteľa.